Diari Oficial de la Generalitat Valenciana


Sumari del DOGV 6914, del 30-11-2012 (2012/11684)

RESOLUCIÓ de 5 de novembre de 2012, de la consellera d'Agricultura, Pesca, Alimentació i Aigua, per la qual s'amplia l'import global màxim, per a l'exercici 2012, de les ajudes a agrupacions per a tractaments integrats en agricultura (ATRIA).
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6914

Data del DOGV
:   30-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/11470


Data del document
:   05-11-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 5 de novembre de 2012, de la consellera d'Agricultura, Pesca, Alimentació i Aigua, per la qual s'amplia l'import global màxim, per a l'exercici 2012, de les ajudes a agrupacions per a tractaments integrats en agricultura (ATRIA). [2012/11962]  
Mitjançant Resolució de 7 de març de 2012, de la consellera d'Agricultura, Pesca, Alimentació i Aigua, es va publicar la línia pressupostària i l'import global màxim per a l'exercici 2012 de les ajudes a agrupacions per a tractaments integrats en agricultura, ATRIA (DOCV núm. 6736, de 16.03.2012).  
Atés que l'import de les ajudes sol·licitades és superior respecte al previst i que existix crèdit disponible en la línia que les finança, esta conselleria ha plantejat l'ampliació de l'import assignat a les ajudes.  
  
D'acord amb això i de conformitat amb l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991.  
Així mateix, i de conformitat amb el que es disposa en l'article 40.1 de l'esmentat text refós de la Llei d'Hisenda Pública de la Generalitat Valenciana, correspon als òrgans superiores de la Generalitat valenciana i als consellers, dins dels límits de l'article 28, autoritzar els gastos dels servicis a càrrec seu.  
Per tot això, i als efectes de donar publicitat als crèdits màxims destinats a l'anualitat 2012 de la convocatòria d'ajudes efectuada per l'esmentada Orde de 7 de desembre de 2005, vista la proposta del director general de Producció Agrària i Ramaderia, i en l'exercici de les competències que tinc atribuïdes, resolc:  
  
Modificar per a 2012 l'import global màxim destinat a les ajudes del programa de promoció de la lluita integrada amb les plagues de diferents cultius a través de les agrupacions per a tractaments integrats en agricultura (ATRIA), regulades per l'Orde de de 7 de desembre de 2005, de la Conselleria d'Agricultura, Pesca i Alimentació, i s'amplia fins a 332.311,75 euros, que es finançaran a càrrec de la línia pressupostària número T1704000, del programa pressupostari 542.20.  
  
En virtut del que establix el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, el present règim d'ajudes s'acull al que establix el Reglament (CE) número 1535/2007, de la Comissió, de 20 de desembre de 2007, relatiu a l'aplicació dels articles 87 i 88 del Tractat de la Comunitat Europea a les ajudes de minimis en el sector de la producció de productes agrícoles (publicat en el DOCE L337/35, de 21.12.2007).   
  
La present resolució posa fi a la via administrativa i en contra pot interposar-se un recurs de reposició en el termini d'un mes a comptar des de l'endemà de la seua publicació, davant del mateix òrgan que la dicta, conforme assenyala els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999, de 13 de gener, o ser impugnada directament davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats de la mateixa manera, d'acord amb el que es disposa en els articles 10, 14 i 46 de la Llei 28/1998, de 13 de juliol, Reguladora de la Jurisdicció Contenciosa Administrativa.  
  
València, 5 de novembre de 2012.- La consellera d'Agricultura, Pesca, Alimentació i Aigua: Maritina Hernández Miñana.